නව_යටත්විජිතවාදය_අමෙරිකාව_සහ_ඉරානය
ඉක්මන් බලය බෙදීමේ යෝජනාවලියක් සඳහා වොෂින්ටනයෙන්ද, මානව හිමිකම් අරබයා එක්සත් ජාතීන්ගේ නියෝජිතයන් කෙරෙන්ද දැඩි පීඩනයක් එල්ල වුවද ලංකාණ්ඩුවේ අවධානය මේ වන විට මුළුමනින්ම යොමු වී තිබුනේ අගනුවර හා පිට පලාත් තුල සිවිල් ජනයා ඉලක්ක කොටගනිමින් එල්ටීටීය උත්සන්න කල ත්‍රස්ත ප්‍රහාර මැඩලීම කෙරෙහිය. සංචාරයක යෙදුන එක්සත් ජාතීන්ගේ මානව හිමිකම් ලේකන් ජෝන් හොල්ම්ස් ලංකාව ජීවත් වීම සඳහා අතිශය භයානක රටක් බව අගෝස්තුවේදී ප්‍රකාශ කොට තිබිණ. ලංකාණ්ඩුව මේ කරුන මත හොල්ම්ස් දැඩි ලෙස දෝෂදර්ෂණයට ලක් කලේය. බලය බෙදීමේ යෝජනාවලිය සඳහා අවංක උවමනාවක් ලංකාන්ඩුවට නොමැති බව එල්ටිටීය හා දෙමල ජාතික සන්ධානය මෙන්ම එජාපය හා මුස්ලිම් කොන්ග්‍රසය ද දිගින් දිගටම චෝදනා නැඟූ අතර යුද්ධය සඳහා ජනාධිපති රාජපක්ෂට සහාය ලබා දුන් ප්‍රබලතම හස්තය වූයේ තවමත් සිංහල ජාතික වාදී බලවේග නියෝජනය කල ජවිපෙ යයි. ඒ අනුව 2007 ඔක්තෝබර් 04 දා ඇමෙරිකානු තානාපති බ්ලේක් එම පක්ෂයේ ජනප්‍රියතම මන්ත්‍රී වරයා වූද, පාර්ලිමේන්තු කණ්ඩායම් නායක විමල් වීරවංස හමුවිය. දූෂණ අරබයා රජය අනුගමනය කරන පිළිවෙත මෙහිදී විවේච්නය කල වීරවංස දිගින් දිගටම බලය බෙදීඊමක් සඳහා කෙරෙන බලපෑම් ගැන අමෙරිකාවට චෝදනා කලේය. “ඇමෙරිකාවට සදාම් හුසේන් මරන්න පුළුවන් නම් ලංකාවට ඇයි බැරි ප්‍රභාකරන් මරන්න? ත්‍රස්තවාදය මැඩලීමට අවශ්‍යනම් වොෂින්ටනය කල යුත්තේ ලංකාවට යුද ආධාර දීමයි.” “ඒක නිවැරදී අදහසක් නෙවෙයි” තානාපති තැන පෙරලා කීය. “සදාම් හුසේන් මැරුවෙ ඇමෙරිකාව නෙවෙයි. නිසි නඩු විඟාගයකට පසු ඉරාක අධිකරණයක් විසින්. ඉරාකයේ සුන්නු ෂියා හා කුර්දි ජන කොටස් අතර සාර්ථක බලය බෙදීමකට අපි මේ වන විට අඩිතාලමක් දාල තියනවා. අනික එල්ටීටීය හමුදාමය වශයෙන් පරාජය කරන්න බැහැ. කලයුත්තේ ගැටළුවට හේතු හොයා දේශපාලන විසඳුමක් දීමයි” (Embassy notes: E.O. 12958: DECL: 10/04/2017 MEETING WITH NATIONALIST JVP PARTY) මේ තර්කය වීරවංසට නොරිසි විය. ඔහු තරයෙම කියා සිටියේ සාකච්ඡා පැවැත්වීඊමට පෙර එල්ටීටීය අවි බිma තැබිය යුතු බව තම පක්ෂයේ ස්ථාවරය බවයි. කෙසේ වුවද ජවිපෙය තුල මේ වනවිට අර්බුදයක් මෝරායමින් පැවති බව ඇමරිකානුවන් දැන සිටි බව පෙනේ. තානාපති වරයා විසින් වොෂින්ටනයට යැවූ 07COLOMBO748_a කේබල් පණිවුඩයේ සඳහන් වූයේ වීරවංස ජනාධිපතිට දුන් අභ්‍යන්තර තොරතුරු හේතුවෙන් වෘත්ති සමිති නායකයා වූ සිරිපාල අමරසිංහට පක්ෂය හැර යාමට සිදුවූ බවත්, පොලිසිය විසින් ලුහු බැඳීම නිසා 89 අරගලයේ වැදගත් චරිතයක් වූ ප්‍රේමකුමාර් ගුනරත්නම් නොහොත් කුමාර් මහත්තයාට රට හැර ගොස් ඇති බවත්ය. කේබල් පණිවුඩයේ වැඩිදුරටත් සඳහන් වූයේ මන්ත්‍රී අනුර දිසානායක තමාට හෙලිකල පරිදි විරවංස දැන් ජනාධිපතිගේ සහායෙන් පක්ෂ නායක සෝමවන්ස අමරසිංහ අපකීර්තියට පත් කිරීමට තැත් කරන බවකි. කලින් ලද බුද්ධි තොරතුරක් මත නොවැම්බර් 02 දා උදෑසන 6.15ට මහත් ආන්දොලනයට තුඩු දුන් MIG 27 හා Kfir ජෙට් යානා දෙකකින් එල්ල කල කිලිනොච්චියේ එල්ටීටීඊ පුහුණු කඳවුරකට එල්ල කල ගුවන් ප්‍රහාරයකින් දේශපාලන අංශ ප්‍රධානී තමිල් සෙල්වල් ඇතුළු ඉහල පෙලේ නායකයෝ පස් දෙනෙක් මිය ගියහ. ඉතා අඩු ප්‍රසිද්ධියක් සහිතව යුක්‍රේනයෙන් මිලදී ගත් මෙම යානා පිලීබඳ අගෝස්තුවේදී පළමු වරට තොරතුරු හෙලි කලරන ලද්දේ මාධ්‍යවේදියෙකු වූ ඉක්බාල් අත්තාස් විසිනි. සංවේදී තොරතුරු හෙලිදරවු කලෙ යයි චෝදනා කරමින් සිංහල ජාතිවදීහූ ඔහුගෙ නිවස ඉදිරිපිට විරෝධතා පැවැත්වූ අතර තම පරිවර්තකයාට මේ හේතුවෙන් ජීවිත තර්ජන එල්ලවී ඇති බව හේ ඇමෙරිකානු තානාපතිට පැමිණිලි කලද මේ පිළිබඳ කරුණු විමසීමේදී ආරක්ෂක ලේකම් ගෝටාහය රාජපක්ෂ එය හිතළුවක් ලෙස බැහැර කලේය. “ඔයිට වඩා වැදගත් ආරක්ෂක තොරතුරු එළිදරවු කරපු මිනිස්සුත් අද ජීවතුන් අතර ඉන්නවා,” හේ උපහාසාත්මකව කීය. පසුව පරිවර්තකයා ප්‍රකාශ කලේ තමාට මරණ තර්ජන එල්ල නුවූ බවත් තොරතුරු ලද මූලාශ්‍ර පිලිබඳ තමාගෙන් ප්‍රශ්න කල බවත්ය. කෙසේ වුවද ඔයින් මෙයින් ලංකාව සතුව නව MIG යානා ඇති බව නොවැම්බරය වන විට එල්ටීටීඊය ද දැන සිටිමුත් තමිල් සෙල්වම් ගේ ජීවිතය රැක ගැනීමට එම දැනුම ප්‍රමානවත් වූයේ නැත. ඇමෙරිකානුවන්ගේ හා නෝර්වීජියානුවන්ගේ මතය වූයේ මෙම ඝාතනය නිසා සාකච්ඡා තුලින් විසදුමක් සෙවීමට වූ ඉඩකඩ ඇහිරෙන බවය. විශේෂත්වය වූයේ පාර්ලිමේන්තුවේදී තැපැල් ඇමති රවුෆ් හකීම් ද මුස්ලිම් තමිල් සෙල්වම් වෙනුවෙන් ශෝකය පලකොට සිටීමයි. එහෙත් අය වැය සදහා රජයට සහාය දීමට එපමණකින් ජවිපෙය තීරණය කලේය. කෙසෙ වුවද මේ වනටවිට වොෂින්ටනයේ කණස්සල්ලට මූලික හෙතුව වූයේ තමිල් සෙල්වම්ගේ මරණය නොව ඉරානයේ නිල සංචාරයක් සදහා ජනාධිපති රාජපක්ෂ තුල වූ සූදානමයි. ඉරානයේ විප්ලවීය ආරක්ෂක හමුදාවට (IRGC) අයත් කුඩ්ස් (Quds) බල ඇණිය නීති විරෝහී ස්අංවිධානයක් ලෙස නම් කොට හා එහි නායක ක්වාසිම් සොලෙයිමානි ඇතුළු ඉහල පෙලේ ඉරාන නිලධාරීන් රැසකට රාජ්‍ය දෙපාර්තමේන්තුව විසින් සම්බාධක පණවා තිබිණ. ( ඉන් දහතුන් වසරකට පසු 2020 ජනවාරියේ ඇමෙරිකාව විසින් සොලෙයිමානි ඝාතනය කරනු ලැබූයේද ලංකාව තමිල් චෙල්වම් ඝාතනය කල අන්දමටමය). ලහිලහියේ විදේශ ඇමති බෝගොල්ලගම හමුවූ තානාපති බ්ලේක් ත්‍රස්තවාදය සමඟ සටන් වදිමින් සිටින ලංකාවේ රාජ්‍ය නායකයා ත්‍රස්තවාදයට අනුබල දෙන රටක් ලෙස ඇමෙරිකාව සලකන ඉරානයට යාම සුදුසු නොවන බවත් එමඟින් ඉරානයට තමා හුදෙකලා වී නොමැති බවට ලොවට පෙන්වීමට අවස්ථාවක් ලැබෙන බවත් කියා සිටියේය. මෙය මානව හිමිකම් චෝදනා වලට මුහුණ දෙමින් ACSA ගිවිසුම හරහා ලංකාව විසින් අත්පත් කොටගත් වාසියට සමාන වනු ඇතැයි ඇමෙරිකාව බිය වූ බව පෙනේ. මෙම පණිවුඩය සන්නිවේදනය කිරිමටද, ඉරාන සංචාරය කල්දමන ලෙස උපදෙස් දීමටද බෝගොල්ලගම පොරොන්දු වූ මුත් ජනාධිපති රාජපක්ෂ ගේ තීරණය ගැන බ්ලේක්ට විශ්වාසයක් නොතිබිණ. (B COLOMBO 1429) සංචාරයේ අරමුන වෙළද අරමුණු වුවද තමාට නිරන්තර බලපෑම් එල්ලකරන බටහිර බලවතුන් දමනය කරගැනීමෙහිලා යටි අරමුණින් ක්‍රියා කරන රාජපක්ෂ හා ඉරානය අතර අනාගතයේ ආරක්ෂක ගිවිසුමක් ඇති වීමේ හැකියාව බැහැර කල නොහෙන බවද බ්ලේක්දැන සිටියේය. ලංකාණ්ඩුවට මාරක යුද උපකරණ උවමනාය. එසේ වුවව්හොත් ඉමහත් අපවාදයක් මෙද අත්සන් කෙරුන ACSA ගිවිසුම ඵල රහිත වනු ඇත. නොවැම්බර් 08 දා ඇමෙරිකාව විසින් ලංකා නාවුක හමුදාවට ඩොලර් මිලියන 10.8ක් වටිනා නවීන රේඩාර් ආරක්ෂක පද්ධතියක් හා මුර සංචාරක බොට්ටු 10ක් ප්‍රදානය කරන ලදී. මෙමඟින් ලංකාවේ මුහුදු සීමාව තුල කෙරෙන සියළු දෑ නිරීක්ෂණය කිරීමටද පෝක් සමුද්‍ර සන්ධිය අවට ජංගමශීලී මුරසංචාර සෙවයක් පවත්වාගෙන යාමටද නාවුක හමුදාවට හැකිවනු ඇතයි අපේක්ෂා කෙරිණ. මෙම සැපයුම් අනුමත කරන ලද්දේ ඇමෙරිකානු ජාතික ආරක්ෂක පනතේ 1206 වන වගන්තිය යතේ සහකාර රටවලට ත්‍රස්තවාදය වැලැක්වීමට ආධාර දීමේ ප්‍රතිපාදන යටතේය. 7-10 දක්වා ගම කල හැකි ඩීසල් එන්ජින් සහිත මෙම බෝට්ටු GPS හා රේඩියෝ පද්ධති වලින් සමන්විත වුවද අවි සම්බාධක හෙතුවෙන් ඒවායේ මැෂින් තුවක්කු සවි කොට තිබුනේ නැත. සිය අරමුණු කරා කුඩා රාජ්‍යයන් පොලඹවා ගැනීමේදී ඇමක් යොදා ගැනීම දවල සම්දිරයේ සම්ප්‍රදායික උපායයි. ලංකාව හා ACSA ගිවිසුම අත්සන් කෙරුනේ ද මාරක යුද උපකරණ වෙනුවට එල්ටීටීඊ අවි නැව් ගැන බුද්ධි තොරතුරු ලබා දීමට පොරොන්දු දෙමිනි. මෙම රේඩාර් පද්ධතිය හා බෝට්ටු ආරක්ෂක ලේකම් විසින් ඉල්ලා තිබුනේ කලින් වසරේය. එහෙත් රාජපක්ෂගේ ඉරාන සංචාරය වැලැක්වීමට මෙවර ඇමෙරිකානුවෝ අසමත් වූහ. ලංකාවේ තෙල්පිරිපහදු කටයුතු වැඩි දියුණු කිරීම සඳහා ඩොලර් මිලියන 750ක අයෝජනයකට ටෙහෙරානය එකඟ වීමයි. කලින් ලංකාණ්ඩුව සැලසුම් කොට තිබුනේ සෞදි අරාබියෙන් ඩොලර් මිලියන 500ක් ණයක් ලබාගෙන මෙම කටයුත්ත සඳහා කොන්ත්‍රාතු භාර දීමටය. විදේශ ණයක් වෙනුවට ලද ඉරාන ආයෝජනය මූල්‍ය වශයෙන් ලංකාවට ඉමහත් වාසියක් වුවද ඒ හේතුවෙන් ඉදිකිරීම් ටෙන්ඩරය අපෙක්ෂාවෙන් සිටි අමෙරිකානු Global Energy and ENGlobal යන සමාගම් වලට අහිමි වූයේ තවත් අගනා අවස්ථාවකි. වොෂින්ටනයට වඩාත් සිත් සසල කරවන සුළු පුවත වූයේ ලංකාවට යුද අවි හා හමුදා උපකරන ණය පහසුකම් සැපයීමටද ඉරානය එකඟ වීමයි. මෙනයින් බලන කල ප්‍රකාශිත හේතු කවරක් වුවද ඔවුන් රාජපක්ෂ හා අමනාපයක් ඇතිකොට ගැනීම පුදුමයට කරුනක්ද නොවේ.